A BIZOTTSÁG 1856/2004/EK RENDELETE
(2004. október 26.)
az „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba való bejegyzéséről szóló 2400/96/EK rendelet mellékletének a kiegészítéséről (Lardo di Colonnata)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre (1) és különösen annak 7. cikke 5. bekezdésének a) pontjára és 6. cikke 4. bekezdésének első francia bekezdésére,
mivel:
(1)
A 2081/92/EGK rendelet 5. cikkének 5. bekezdésével összhangban Olaszország oltalom alatt álló földrajzi jelzés bejegyzése iránti kérelmet nyújtott be a „Lardo di Colonnata” elnevezésre.
(2)
A 2081/92/EGK rendelet 6. cikkének 1. bekezdésével összhangban megállapítást nyert, hogy a kérelem megfelel az említett rendeletnek, és tartalmazza az annak 4. cikkében előírt összes elemet.
(3)
Spanyolország, a bejegyzési kérelemnek az Európai Unió Hivatalos Lapjában (2) történt közzétételét követően, a 2081/92/EGK rendelet 7. cikke szerinti tiltakozó nyilatkozatot juttatott el a Bizottsághoz.
(4)
A tiltakozó nyilatkozat a 2081/92/EGK rendelet 2. cikkében előírt feltételek be nem tartására vonatkozott, és az említett rendelet 7. cikkének 4. bekezdése szerint átvehető volt. Ugyanis egy frisshús-exportőr panaszára Spanyolország vitatta a „Lardo di Colonnata” előállítására szolgáló alapanyag termelése földrajzi zónája, valamint a feldolgozás földrajzi övezete kijelölésének a módszerét.
(5)
A Bizottság 2004. január 29-i levelében felkérte az érintett tagállamokat, hogy belső eljárásaik szerint próbáljanak megállapodásra jutni. Olaszország magyarázattal szolgált az előállításra szolgáló alapanyag termelése földrajzi zónája, valamint a feldolgozás földrajzi övezete kijelölésének a módszerére, és Spanyolország beleegyezését adta a bejegyzéshez.
(6)
Az érintett elnevezésre vonatkozó megállapított eljárást összefoglaló laphoz, különösen az oltalom alatt álló földrajzi övezetre vonatkozó 4.3. cikkhez, pontosításokat fűztek.
(7)
A „Lardo di Colonnata” elnevezést tehát be kell jegyezni az „Oltalom alatt álló eredetmegjelölések és földrajzi jelzések nyilvántartásába”, és a Közösség szintjén oltalom alatt álló földrajzi jelzésként kell védeni.
(8)
Következésképpen a 2400/96/EK bizottsági rendelet (3) mellékletét ki kell egészíteni,
ELFOGADTA EZT A RENDELETET:
1. cikk
A 2400/96/EK bizottsági rendelet melléklete kiegészül az e rendelet I. mellékletébe foglalt elnevezéssel.
Az első bekezdés tárgyát képező elnevezést mint oltalom alatt álló földrajzi jelzést (OFJ) bejegyzik a 2081/92/EGK rendelet 6. cikkében előírt „Oltalom alatt álló eredetmegjelölések és földrajzi jelzések nyilvántartásába”.
2. cikk
A megállapított eljárás fő elemeit tartalmazó, egységes szerkezetbe foglalt összefoglaló e rendelet II. mellékletében található.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 26-án.